USerero uthi uzinikele ngokupheleleyo kuBafana | News24USerero uthi uzinikele ngokupheleleyo kuBafana2015-06-16 09:03Cape Town - UThulani Serero uthi ubengakacabangi ngekusasa lakhe neqembu alidlalelayo ngoba okwamanje usanake umsebenzi awuzele kuBafana Bafana.Lo mdlali ongaconsi phansi kubalandeli be-Ajax Amsterdam uyamaniswa namanye amaqembu amakhulu e-Europe ngesizini ezayo, kanti kuthiwa i-AC Milan yiyo emfuna kakhulu, kubika iKickOff.com.Nokho uSerero uthe akathandi ukukhuluma ngekusasa lakhe kepha uzogxila emdlalweni weBafana wangoLwesibili ntambama uma sebegadulisana ne-Angola eKapa.OLUNYE UDABA: UMashaba uzimisele ngokugcina uSerero eshisa“Umqondo wami ugxile eqenjini lesizwe kuphela," esho emamatheka.USerero unanele ngokuthi uyasijabulela kakhulu isikhathi asichitha ekhempini, wathi akumhluphi ukuthi uchitha isikhathi sakhe sekhefu esebenza."Angiwathandi vele amaholidi, kumina kumnandi ukuqhubeka ngidlale ibhola," evala.
